Nach em Verkauf vo Pride FC an Zuffa un somit au d'Uflösig vo Pride FC, het de Silva e Vrtrag bi de UFC untrschriebe. Im dr UFC het er vorhär bereits dreimol kämpft. Dodefür isch de Silva nach Las Vegas, Nevada zoge. Sin erschte Kampf in däm neue Vrtrag het er durch e Punktentscheidig  gege de Chuck Liddell bi dr UFC 79 vrlore. De Kampf isch als Kampf des Abends uuszeichnet worde. Si zweite Kampf het bi dr UFC 84 gege de Keith Jardine stattgfunde, dä het er nach 36 Sekunde in der ersten Runde KO gschlage. De Wanderlei het für dä KO de Bonus "Knock Out of the Night Honors" bechoh[3]. Em Silva si dritte Kampf isch bi de UFC 92 gege de Quinton Jackson gsi. Er het dä vrlore in dr erschte Rundi nach 3:21 Minute durch KO. Bi dr erschte Vranstaltig vo dr UFC in Düütschland, d' UFC 99 in Köln, het dr Wanderlei gege de Rich Franklin kämpft un verlore nach drei Runden nach Punktentscheidig. Dr Kampf het de 60.000$ Bonus für de Kampf vom Obe erhalte.[4] In sim letschte Kampf isch dr Silva uf de Michael Bisping troffe un het dä Kampf nach Punkt gwunne. De Michael Bisping isch mit däm Ergäbnis nid iinvrstande gsi, het em Wanderlei abr zue sim Sieg gratuliert.[5]